Europe+versus+Energy


 * //Energia eoliană //**

Energia eoliană este o sursă de energie regenerabilă generată din puterea vântului. La sfârşitul anului 2006, capacitatea mondială a generatoarelor eoliene era de 73904 MW, acestea producând ceva mai mult de 1% din necesarul mondial de energie electrică. Deşi încă o sursă relativ minoră de energie electrică pentru majoritatea ţărilor, producţia energiei eoliene a crescut practic de cinci ori între 1999 şi 2006, ajungându-se ca, în unele ţări, ponderea energiei eoliene în consumul total de energie să fie semnificativ: Danemarca (23%), Spania (8%), Germania (6%).



Vânturile se formează deorece soarele nu încălzeşte Pământul uniform, fapt care creează mişcări de aer. Energia cinetică din vânt poate fi folosită pentru a roti nişte turbine, care sunt capabile de a genera electricitate. Unele turbine pot produce 5 MW, deşi aceasta necesită o viteză a vântului de aproximativ 5,5 m/s, sau 20 de kilometri pe oră. Puţine zone pe pământ au aceste viteze ale vântului, dar vânturi mai puternice se pot găsi la altitudini mai mari şi în zone oceanice. Energia eoliană este folosită extensiv în ziua de astăzi, şi turbine noi de vânt se construiesc în toată lumea, energia eoliană fiind sursa de energie cu cea mai rapidă creştere în ultimii ani. Majoritatea turbinelor produc energie peste 25% din timp, acest procent crescând iarna, când vânturile sunt mai puternice. Se crede că potenţialul tehnic mondial al energiei eoliene poate să asigure de cinci ori mai multă energie decât este consumată acum. Acest nivel de exploatare ar necesita 12,7% din suprafaţă Pământul (excluzând oceanele) să fie acoperite de parcuri de turbine, presupunând că terenul ar fi acoperit cu 6 turbine mari de vânt pe kilometru pătrat. Aceste cifre nu iau în considerare îmbunătăţirea randamentului turbinelor şi a soluţiilor tehnice utilizate

//Avantaje//
În contextul actual, caracterizat de creşterea alarmantă a poluării cauzate de producerea energiei din arderea combustibililor fosili, devine din ce în ce mai importantă reducerea dependenţei de aceşti combustibili. Energia eoliană s-a dovedit deja a fi o soluţie foarte bună la problema energetică globală. Utilizarea resurselor regenerabile se adresează nu numai producerii de energie, dar prin modul particular de generare reformulează şi modelul de dezvoltare, prin descentralizarea surselor. Energia eoliană în special este printre formele de energie regenerabilă care se pretează aplicaţiilor la scară redusă. În 2004, preţul energiei eoliene ajunsese deja la o cincime faţă de cel din anii 80, iar previziunile sunt de continuare a scăderii acestora, deoarece se pun în funcţiuni tot mai multe unităţi eoliene cu putere instalată de mai mulţi megawaţi.
 * Principalul avantaj al energiei eoliene este **emisia zero** de substanţe poluante şi gaze cu efect de seră, datorită faptului că nu se ard combustibili.
 * **Nu se produc deşeuri**. Producerea de energie eoliană nu implică producerea nici unui fel de deşeuri.
 * **Costuri reduse pe unitate de energie produsă**. Costul energiei electrice produse în centralele eoliene moderne a scăzut substanţial în ultimii ani, ajungând în S.U.A. să fie chiar mai mici decât în cazul energiei generate din combustibili, chiar dacă nu se iau în considerare externalităţile negative inerente utilizării combustibililor clasici.[1][2][3]
 * **Costuri reduse de scoatere din funcţiune**. Spre deosebire de centralele nucleare, de exemplu, unde costurile de scoatere din funcţiune pot fi de câteva ori mai mari decât costurile centralei, în cazul generatoarelor eoliene, costurile de scoatere din funcţiune, la capătul perioadei normale de funcţionare, sunt minime, acestea putând fi integral reciclate.

//Dezavantaje//
Fermă de energie eoliană în Tarifa, Spania Principalele dezavantaje sunt resursa energetică relativ limitată, inconstanţa datorită variaţiei vitezei vântului şi numărului redus de amplasamente posibile. Puţine locuri pe Pământ oferă posibilitatea producerii a suficientă electricitate folosind energia vântului. La început, un important dezavantaj al producţiei de energie eoliană a fost preţul destul de mare de producere a energiei şi fiabilitatea relativ redusă a turbinelor. În ultimii ani, însă, preţul de producţie pe unitate de energie electrică a scăzut drastic, ajungând, prin îmbunătăţirea parametrilor tehnici ai turbinelor, la cifre de ordinul 3-4 eurocenţi pe kilowatt oră. Un alt dezavantaj este şi "poluarea vizuală" - adică, au o apariţie neplăcută - şi de asemenea produc "poluare sonoră" (sunt prea gălăgioase). De asemenea, se afirmă că turbinele afectează mediul şi ecosistemele din împrejurimi, omorând păsări şi necesitând terenuri mari virane pentru instalarea lor. Argumente împotriva acestora sunt că turbinele moderne de vânt au o apariţie atractivă stilizată, că maşinile omoară mai multe păsări pe an decât turbinele şi că alte surse de energie, precum generarea de electricitate folosind cărbunele, sunt cu mult mai dăunătoare pentru mediu, deoarece creează poluare şi duc la efectul de seră. Un alt dezavantaj este riscul mare de distrugere în cazul furtunilor, dacă viteza vântului depăşeşte limitele admise la proiectare. Oricât de mare ar fi limita admisă, întotdeauna există posibilitatea ca ea să fie depăşită



Energia eoliana in Europa Capacităţile de producţie a energiei eoliene în Europa au o putere instalată de peste 40 GW, adică de cinci ori mai mare decât întreaga putere instalată a României, a declarat directorul Centrului Energii Regenerabile, Gheorghe Păuna. Totodată, puterea instalată în Europa reprezintă 75% din întreaga energie eoliană pe plan mondial, a precizat directorul din cadrul Institutului de Cercetări şi Modernizări Energetice (ICEMENERG).

În ceea ce priveşte potenţial eolian tehnic amenajabil al României, acesta este de 3.000 MW în varianta pesimistă şi de 9.000 MW în cea optimistă, potrivit lui Păuna.

Nivelul ţintelor naţionale orientative privind ponderea energiei electrice produse din surse regenerabile de energie în consumul intern brut de energie electrică în perspectiva anilor 2010, 2015, 2020 este de respectiv 33%, 35% şi 38%.

Producătorii de energie electrică produsă din surse regenerabile primesc un certificat verde pentru fiecare 1 MWh livrat în reţeaua electrică din centrale noi sau retehnologizate, trei certificate verzi pentru fiecare 1 MWh livrat în reţeaua electrică din sursă solară şi un certificat verde pentru fiecare 2 MWh livraţi în reţeaua electrica din centrale hidroelectrice cu o putere instalată de cel mult 10 MW.

Pentru perioada 2008 - 2012 valoarea de tranzacţionare a certificatelor verzi pe piaţa centralizată a certificatelor verzi, administrată de OPCOM se încadrează între 26.2 şi 46.2 euro/certificat.

Energia produsă din surse regenerabile nu este poluantă şi este inepuizabilă, pe termen mediu şi lung, iar costurile sale sunt mult reduse, în condiţiile în care preţul produselor petroliere creşte. Sursele regenerabile de energie asigură totodată creşterea siguranţei în alimentarea cu energie şi limitarea importului de resurse energetice.

Turbine eoliene - definitie si principiu de functionare



Turbinele eoliene au doua destinatii majore: includerea intr-o centrala eoliana sau furnizarea de energie locuintelor izolate. In cazul din urma turbinele eoliene sunt folosite impreuna cu panourile solare si baterii pentru a furniza constant electricitate in zilele inorate sau senine fara vant. La eficienta unei turbine contribuie dimensiunea palelor si tipul convertorului din miscare axiala in electricitate. Turbinele eoliene mai sunt denumite si generatoare de vant, convertor de energie eoliana (wind energy converter - WEC) sau wind power unit (WPU). Puterea generata de o turbina eoliana este direct proportionala cu densitatea aerului, aria acoperita de o miscarea completa a paletelor rotorului si patratul vitezei vantului. Vantul care trece prin palele elicei este incetinit si imprastiat. In aceste conditii eficienta maxima obtinuta de o turbina eoliana este de 59%, valoare peste care vantul se intoarce in palele turbinei. Majoritatea turbinelor eoliene moderne sunt de tipul Horizontal-axis wind turbines (HAWT), adica axa de rotatie e rotorului este orizontala, acesta fiind plasat in varful turnului, cu palele elicei pozitionate la un unghi pozitiv, la o distanta sigura de turn, in fata vantului. Exista si turbine eoliene cu palele in spatele vantului, dar din motive de fiabilitate nu sunt folosite decat in cazuri speciale.

media type="youtube" key="TXHAkE6I0rE" width="425" height="350" Amplasarea turbinei eolinene

Locul de amplasare al turbinei eoliene se alege ţinând cont de relieful şi condiţiile de vânt din zona respectivă. Dacă nu aveţi date referitoare la viteza vântului într-o anumită zonă, este bine să consideraţi că înălţimea minimă a catargului trebuie să fie cu 6-7 metri peste cel mai apropiat obstacol (casă, pâlc de copaci, deal) aflat la o distanţă de cel puţin 90 de metri.



Energia eoliana in Romania Tranzacţia s-a finalizat pe data de 24 octombrie, când Enel, prin subsidiara sa Enel Investment Holding, a achiziţionat 100% din acţiunile companiei Blue Line, cu sediul în Bistriţa. Proiectele se află în proces de dezvoltare şi se estimează că vor deveni operaţionale în anul 2010, a anunţat compania italiană. Oficialii Enel au precizat că intenţionează să dezvolte şi alte proiecte în domeniul energiei regenerabile, pe parcursul anilor următori, dacă vor exista oportunităţi în acest sens. Enel este lider mondial în domeniul energiei regenerabile, având o capacitate instalată de peste 19 mii de mega waţi în centrale hidroelectrice, eoliene, geotermale, şi solare.
 * Compania Enel va produce energie eoliană în România din 2010. Grupul energetic italian a anunţat finalizarea achiziţiei companiei Blue Line SRL România, care deţine drepturile de a dezvolta proiecte de producere a energiei din surse eoliene în Dobrogea cu o capacitate potenţială de 200 mega waţi.**



Parteneriatul pentru Energie Regenerabila si eficienta Energiei

Romania a fost prima tara din Estul Europei care a aderat la Parteneriatul pentru Energie Regenerabila si eficienta Energiei. Potentialul tarii noastre in domeniul producerii de energie verde este astfel: - 65% biomasa - 17% energie eoliana - 12% energie solara - 4% microhidrocentrale - 1% + 1% voltaic +geoterma - Distributia pe zone a acestui potential se prezinta in felul urmator:In Delta Dunarii – energie solara - In Dobrogea – energie solara si eoliana - In Moldova – micro-hidro, energie eoliana, biomasa - In Carpati – inregistram potential ridicat de biomasa si micro-hidro - In Transilvania – avem potential ridicat pentru micro-hidro - In Campia de Vest – avem posibilitati de valorificare a energiei geotermale - In Subcarpati – inregistram potential pentru biomasa si micro-hidro - Iar in Campia de Sud – putem valorifica biomasa, energia geotermica, energia solara. media type="youtube" key="ignO4I0cfcI" width="425" height="350"

Bibliografie
 * [|ro.greenmedia.md]
 * [|www.tmctv.ro/]
 * [|ro.wikipedia.org]
 * __ [|www.youtube.com] __